Épp szóra nyitnám a szám, hogy újból megkérdezzem, csak közelebb hajolva hozzá, amikor a tündér nő vállára simítja tenyerét és maga felé fordítja, ellentmondást nem tűrően. A levegőbe marad így meg sem kezdett kérdésem, és elhúzódom. Vissza a helyemre. Úgy ücsörgök, mint egy kuka! Leejtem pillantásom térdeimre, majd a dallamot figyelem. Állam felszegem a dallamra és enyhén jobbra-balra kezdek hullámzani finoman. Nem igazán ismerem a mai dalokat, nem is tudom, hogy milyen a stílusom, de ez kifejezetten tetszik. Széles mosollyal hallgatom. Anthonytól az ellenkező irányba. Igazán nincs kedvem nézni, hogyan enyeleg a nővel. A pultos leányka elénk tolja az italt, mire hálásan bólogatok felé. -Köszi!- meg sem várom vele a velem érkezőt, ujjaim az üvegre tekerednek. A férfi, aki rávett erre széles vigyorral megemeli poharát, mire kissé zavartan utasítom kósza tincseim fülem mögé és sután leutánzom a mozdulatát. -Köszönöm!- tátogok, majd megszimatolom. Kesernyés illata van. Szemöldökeim enyhén összefutnak, majd belekortyolok. Végül az összehúzza arcom fintort rajzolva rá, mégsem foglalkozom vele. Lehajtom. Egybe. Az egészet. Jól esik? Nem. Marja a torkom, a gyomrom és hirtelen fejbe csap. Szemeim résnyire szűkülnek, úgy pillantok a férfira, aki még egyet inteni akar nekem. Majd el róla Anthonyra, legalább tudjak róla, ha lelép a nővel. A pultból a nő kihajol közben és megkérdezi, hogy kérek-e még egyet. Gondolván, lehet hogy magamra maradok, fejem ingázva bólintok. -Jöhet. Egyébként mi ez?- kérdezem tőle, fészkelődve a székemen. A kabátom közben lecsavarom derekamról és a székem támlájára igazítom. Egy sötét atlétában ücsörgök, kihúzott vázzal, borzos hajjal. Biztos remekül festek! A nő azt feleli tiszta whiskey! Miért is társítom ehhez a szökőkút szót? A nő kinevet, mindezt bájosan teszi. Bárki is ő, azért kedves tőle, hogy nem ragasztja a fejemre a nyomi' táblát. Bocsánatkérő a pillantásom felé, mire azt mondja kikever nekem valami nőiesebbet, ami könnyebben fog csúszni. -Szuper!- felelem, felkönyökölve a kakasszékemre, majd elpillantok a táncolókra.